Anat eo, diwar-neuze, eo dalch ar gevredigezh war an hinienn ur fed naturel nhall ket bezañ  dilamet - dres evel ma vez kont gant ar merien hag ar gwenan. Koulskoude, tra ma vez amzeret penn-da-benn argerzh bevañ ar merien hag ar gwenan, en he munudoù disterañ, dre anienoù hêrezhel reut, ar patrom sokial hag an darempredoù keveskemm etre ar boudoù denel zo kemmus ha fiñv-difiñv. Ar vemor, ar varregezh da sevel kenaozadurioù nevez, ar skiant da gehentiñ dre gomz o deus aotreet diorroadurioù evit ar boudoù denel ha nint ket diouzh ar redioù biologel. Seurt diorroadurioù a zeu war-wel en hengounioù, en  ensavadurioù, en aozadurioù, el lennegezh, er skiant, e sevenadennoù an ijiner hag en oberennoù-arz. Kement-mañ a zispleg penaos e choarvez dan den, en ur mod, levezoniñ e vuhez dre e emzalch dezhañ ha penaos, en argerzh-mañ, e chell ar preder hag ar choantoù emskiant choari ur roll.